Downloaded from YTS.MX
FILEM INI DIBIKIN DENGAN AKSES RAKAMAN LENGKAP MISI APOLLO 13,
Official YIFY movies site: YTS.MX
TEMU BUAL ARKIB BERSAMA KRU, KELUARGA DAN AHLI KAWALAN DARAT.
DEK LIPUTAN VISUAL YANG TERHAD, TEKNIK PEMBIKINAN SEMULA DIGUNAKAN,
TERMASUK RAKAMAN REPRESENTASI MISI-MISI NASA YANG LAIN.
13 APRIL 1970
200,000 BATU DARI BUMI
TRANSMISI TELEVISYEN TERAKHIR DARIPADA KRU APOLLO 13
13, kami dah sedia untuk bersiaran.
Sekarang, saya tengok ke luar tingkap kanan
dan tak jauh dari sini, saya boleh nampak destinasi yang dituju.
Makin lama, nampak makin besar.
Okey, kami dapat gambaran destinasi dengan jelas.
Kami nak tunjuk cara kami berhibur di dalam kapal angkasa.
Alat perakam pita kecil inilah yang setia menemani kami
dalam perjalanan ke bulan dengan memainkan lagu tema 2001: A Space Odyssey.
Kami, kru Apollo 13,
mengucapkan selamat sejahtera dan selamat malam.
PENGGERA UTAMA
Houston, ada masalah.
Apollo 13 mengalami kerosakan elektrik yang serius.
Lapor Jim Lovell, "Houston, ada masalah."
Kami ada masalah.
…dengar dentuman kuat…
EMPAT BULAN SEBELUM
Ketika ini di Cape Kennedy,
Amerika sedang buat persiapan untuk ke bulan lagi.
Apollo 13 ialah penerbangan lunar kelima
dan pendaratan ketiga.
Tiga anak muda Amerika.
Komander penerbangan, tak lain tak bukan, Jim Lovell,
bapa kepada empat anak, ke angkasa lepas untuk kali keempat.
Sikap Lovell yang peramah dan mudah bertolak ansur
disenangi oleh rakan sepasukannya.
Fred Haise dari Mississippi,
wartawan sekolah tinggi yang bercita-cita menjadi wartawan sukan.
Sebagai juruterbang LM,
dia dan Komander Lovell akan mendarat di bulan.
Ken Mattingly, calon terbaik kelas ujian penerbangan,
seorang yang berdedikasi dalam tugasnya, mengikut standard angkasawan.
Juruterbang ialah cita-citanya sejak berumur tiga tahun.
Ramai orang tanya, "Kenapa kita nak pergi ke bulan?"
Apa pendapat peribadi awak untuk soalan itu?
Objektif misi utama Apollo 13 ialah kesinambungannya.
Kami nak belajar lebih banyak tentang asal usul bulan
dan pada masa sama, asal usul planet kita, Bumi.
Apollo 13 dijadualkan mendarat di sektor lain,
berbanding Apollo 11 dan 12,
iaitu di kawasan berbukit di banjaran pergunungan bulan,
membuatkan misi ini lebih berisiko.
Ada yang anggap pengembaraan angkasa ialah misi mencari habitat baharu.
Manusia telah melakukan kerosakan di Bumi
dan keluar mengembara bagi mencari tempat tinggal baharu.
Ada sesuatu tentang kuasa roket yang buat kita taasub
dan saya taasub dengan roket
lama sebelum NASA ditubuhkan atau seumpamanya.
Salam sejahtera dari bulan, Houston.
Saya ikut penerbangan pertama ke bulan menaiki Apollo 8 pada Krismas 1968.
Selamat Hari Krismas, Jim.
FILEM RAKAMAN SENDIRI APOLLO 8
Kami tertanya-tanya dan sangat teruja.
Macam tiga budak intai tingkap kedai gula-gula,
mengamati jujukan kawah purba 60 batu dari atas permukaan bulan.
Malangnya, kami gagal mendarat.
Saya nak cakap yang Santa Claus itu wujud.
Yang faham saja faham.
Jim Lovell nak tengok sebuah gunung yang belum diberikan nama
dan dia nak namakannya Gunung Marilyn.
Apa perasaan awak ketika itu?
Saya risau.
Bohonglah kalau saya cakap tak risau.
- Apa perasaan awak selepas itu? - Sangat gembira.
Suami saya cakap Santa Claus memang wujud. Menakjubkan.
Saya bangga dengan dia.
Dalam misi Apollo 11, saya pengganti Neil Armstrong.
Satu langkah kecil bagi saya…
satu langkah besar bagi manusia sejagat.
ARMSTRONG DI BULAN
Saya nak buat perkara yang sama.
Saya dah sedia.
Jim, saya tertanya-tanya.
Apa perasaan isteri dan anak-anak awak tentang misi ini?
Isteri saya tahu ini penerbangan terakhir saya.
Sepanjang hampir tujuh tahun, dia terpaksa hidup menjanda di Bumi.
Apa pun, saya teruja untuk penerbangan kali ini.
Saya boleh lari daripada segala-galanya.
Tinggalkan semua…
Tinggalkan anak-anak,
tapi kita berpeluang melihat kehidupan dalam perspektif yang lebih jelas.
Penerbangan ke angkasa lepas sama saja.
Saya tak nak dia terbang ke angkasa lepas lagi,
tapi saya tak pernah suarakannya atau halang dia.
Saya cuba positifkan diri.
Dia manusia pertama yang pergi ke bulan untuk kali kedua
dan saya rasa tak sedap hati.
KAPTEN JAMES A. LOVELL JR. DAN KELUARGA
Tiada yang mampu mempersiapkan saya untuk jadi isteri angkasawan.
Hidup saya jadi tontonan umum.
Perarakan besar-besaran di bandar-bandar.
Jemputan ke Rumah Putih.
Tuan Presiden, kenalkan keluarga Lovell. Encik James Lovell Junior.
Sambutannya cukup meriah selepas kejayaan Apollo 8…
SELAMAT PULANG ANGKAWASAN MISI APOLLO 8
…tapi misi itu berisiko.
Pada masa itu, saya tak tahu
yang peluang untuk mereka pulang ialah 50-50 saja.
Peluang 50-50.
Saya tak boleh cakap, "Mereka takkan pulang."
Orang selalu tanya,
"Macam mana rasanya jadi anak angkasawan?"
Saya hairan sebab orang ingat hidup saya tak sama macam mereka.
Ayah saya sama saja macam ayah orang lain.
Ibu saya selalu ingatkan kami yang mungkin ayah akan pergi ke bulan,
tapi dia sama macam ayah orang lain yang bersiap untuk ke pejabat.
Jim, selepas empat misi,
bolehkah awak hidup normal macam orang lain?
Moga-moga. Saya akan cuba selepas misi ini.
KAMI SAYANG AYAH
Kami teruja membayangkan Jim akan berjalan di permukaan bulan…
tapi kenapa 13?
Ada orang beritahu saya Marilyn tak sedap hati
kerana Apollo 13 akan dilancarkan pada 13.13 Zon Waktu Tengah Amerika.
Tiada yang karut tentang angka 13 dalam dunia pengembaraan angkasa lepas,
terutamanya di negara yang sering memadam angka 13
dalam aras bangunan dan tempat duduk pesawat.
Komander Jim Lovell tak percaya benda karut.
Fred Haise harap Apollo 13 dilancarkan pada Jumaat, 13 hari bulan.
Ken, awak percaya benda karut tentang Apollo 13?
Taklah, saya suka angka 13.
TIGA HARI SEBELUM PELANCARAN
Misi Apollo 13 pada malam ini diselubungi tanda tanya.
Doktor mengesahkan bahawa angkasawan, Mattingly,
dijangkiti penyakit campak Jerman.
Ada dua alternatif.
Tangguhkan misi dan tanggung rugi ratusan ribu dolar
atau hantar John Swigert Junior untuk ganti Mattingly
sebagai juruterbang modul perintah.
Dah setahun Lovell bekerjasama dengan Mattingly.
Takkah dia terfikir,
"Kita tunggu sebulan lagi supaya Mattingly boleh sertai misi ini?"
Ini tanggungjawab besar yang digalas oleh komander misi.
Dia mesti ketepikan soal peribadi
untuk elak penambahan kos kalau tangguh sebulan lagi.
Kami dah tangguhkan misi itu dari Mac ke April.
Saya percaya peluang takkan tunggu kita.
Kami terpaksa gugurkan Ken.
HARI PELANCARAN CAPE KENNEDY, FLORIDA
Tiga lagi rakyat Amerika akan terbang ke angkasa lepas
dalam misi Apollo paling berbahaya dan luar biasa setakat ini
kerana salah seorang kru baru tahu dia akan ikut misi ini semalam.
Kru baharu, Jack Swigert,
hantar surat khabar untuk bayar yuran kelas penerbangannya.
Semuanya terlalu pantas sehingga dia tak sempat hubungi keluarganya di Denver.
Harapan Amerika tergalas di bahu saya,
jadi saya mesti buat yang terbaik.
Kawalan Pelancaran Apollo Saturn.
Tiga jam, tujuh minit dan 26 saat sebelum pelancaran.
KAWALAN MISI, HOUSTON
Beberapa minit lalu, Ken Mattingly tiba di Kawalan Misi.
Ken akan membantu di konsol.
Saya tumpang simpati, Ken.
Deruan adrenalina di bilik kawalan membuak-buak.
Pengarah penerbangan ialah watak paling penting.
Beliau dibantu sepasukan pengawal seramai 15 hingga 21 orang.
Mereka yang tahu cara untuk hantar kami ke bulan
dan bawa kami pulang ke Bumi dengan selamat.
Kami pernah berjaya.
Kami pernah kehilangan kru.
Inilah detik penentuan usaha pengembaraan angkasa lepas.
Roket ini ada tiga peringkat.
Enjin utama untuk tujah keluar dari atmosfera Bumi.
Peringkat kedua untuk memasuki orbit Bumi.
Peringkat ketiga untuk perjalanan ke bulan.
Sukar nak gambarkan perasaannya.
FRED HAISE JURUTERBANG MODUL LUNAR
Saat yang dinanti-nantikan dah tiba.
Ini Kawalan Pelancaran Apollo Saturn. 25 minit sebelum pelancaran.
Dua puluh lima…
Sebenarnya, saya tak nak pergi ke tapak pelancaran.
Saya cuba cari macam-macam alasan.
Pada saat-saat akhir,
saya datang juga sebab takut dia takkan pulang,
jadi saya bawa anak-anak untuk ucap selamat tinggal.
Ada ayah kawan-kawan saya yang mati kemalangan atau dibunuh,
jadi saya takut setiap kali tengok ayah berlepas.
Setiap kali, saya mesti rasa seram sejuk.
Jujukan pelancaran telah bermula.
Lima puluh enam saat sebelum Apollo 13 dilancarkan.
Saya tak boleh buat apa-apa.
Kalau ada masalah, tarik hendal henti paksa
dan kapsul lepas dilancarkan.
Saya boleh dengar bunyi injap dibuka
dan bahan api mula berderam-derum di dalam pancarongga.
Tiga belas, dua belas, sebelas, sepuluh, sembilan, lapan…
Jujukan pencucuhan bermula.
…enam, lima, empat, tiga, dua, satu, sifar.
Kira detik bermula.
Secara rasminya, pelancaran berjaya pada jam 2.13.
Kami berdiri di barisan paling depan.
Bumi bergegar.
Ini Kawalan Misi, Houston. Peringkat pertama berjalan dengan lancar.
Roll lengkap dan pitch bermula.
Altitud 1.2 batu.
Kelajuan 1,500 kaki per saat.
13, Houston, pelancaran berjaya. Tekanan kabin stabil.
Tepat satu minit sepuluh saat, kami capai altitud 4.1 batu nautika.
BATU NAUTIKA DARI BUMI
Altitud 17 batu. Sedia untuk peringkat kedua.
Dibenarkan.
Peringkat kedua bermula.
Enjin dalam.
Jim Lovell lapor enjin dalam peringkat kedua padam lebih awal.
Disahkan. Enjin Nombor 5 padam.
Khabarnya, enjin Nombor 5 peringkat kedua terpadam.
Penerbangan diteruskan menggunakan empat daripada lima enjin.
Houston, apa cerita Enjin 5?
Kami tak tahu punca ia padam lebih awal.
HENTI PAKSA
Awak tak nampak apa-apa masalah?
Tak…
HENTI PAKSA
Negatif.
Empat enjin lagi hidup.
Enjin-enjin lain hidup. Penerbangan boleh diteruskan.
Penerbangan boleh diteruskan dengan empat enjin,
tapi tempoh penerbangan lebih panjang.
Mereka dah menghampiri orbit.
Pelancaran yang mendebarkan.
Dalam setiap penerbangan, ada saja masalahnya.
Saya cakap, "Itu masalah kita.
Kita akan selesaikannya."
Berikut merupakan kadar jantung maksimum ketiga-tiga anak kapal semasa pelancaran.
Kadar denyut jantung maksimum Komander Jim Lovell ialah 116,
kadar denyut jantung maksimum Jack Swigert ialah 102
dan kadar denyut jantung maksimum Fred Haise juga ialah 102.
Penerbangan yang menarik.
Tengok itu!
Memang tiada graviti.
Apollo 13, Houston, orbit awal dari bawah nampak okey.
Diterima, Houston. Seronok dapat naik ke atas ini lagi.
Antara keajaiban pengembaraan angkasa lepas
ialah pemandangan Bumi dari orbit.
Semuanya nampak kecil.
Semua negara
dan semua masalah kita nampak kecil.
Kita dapat rasakan satu ketenangan apabila tengok
negara-negara besar berlalu macam itu saja.
Saya tak faham. Kenapa manusia asyik nak bergaduh?
Selepas angkasawan periksa semua sistem,
unit instrumen, dibantu oleh mesej daripada komputer
di Kawalan Misi di Houston,
mengaktifkan pencucuhan peringkat ketiga.
Akhirnya, Apollo dalam perjalanan ke bulan.
Kuarters kru, ruang huni dan kerja dinamakan modul perintah.
Ini satu-satunya bahagian yang kembali ke Bumi.
Kapal angkasa Apollo memiliki modul khidmatnya sendiri,
menempatkan tangki oksigen untuk bernafas,
peralatan elektronik,
bekalan kuasa dan air minuman.
Modul perintah akan terpisah semasa peringkat ketiga,
buat pusingan U…
patah balik…
bercantum dengan Modul Lunar,
yang membawa dua angkasawan ke permukaan bulan.
Cantuman berjaya.
Bagus.
Itulah cara kedua-duanya ke bulan.
Menurut laporan, Apollo 13 berada 24,916 batu nautika dari Bumi.
Kami pergi ke tapak pelancaran.
NASA letak kotak-kotak kecil yang dipanggil kotak keok di rumah kami.
Kami boleh dengar semua yang berlaku.
Apa berita hari ini?
Okey, baiklah.
The Beatles baru umumkan perpecahan mereka.
Semuanya berjalan lancar.
Sama macam sebelumnya. Itu misi keempat ayah.
Setiap bilik ada satu kotak keok.
Saya biar ia terpasang setiap masa termasuklah semasa tidur.
Sekarang, Fred sibuk dengan hobinya.
Dia pasang buai.
Susah nak naik buai itu.
Tak tahulah sama ada saya yang asyik terapung menjauhinya
atau sebaliknya.
Kami dah nak tidur.
Okey, Jim. Selamat malam.
Semasa muda, kami suka duduk di atas bumbung rumah saya.
Jim suka tunjuk bintang-bintang di langit dan cakap,
"Bayangkan suatu hari nanti, manusia pergi ke angkasa lepas."
Dia dah ramal semuanya sejak tahun 1952.
Menakjubkan.
Jim Lovell membesar di Milwaukee
dan berkahwin dengan kekasihnya, Marilyn Gerlach.
Mereka dikurniakan dua pasang anak lelaki dan perempuan.
Kami kenal di sekolah tinggi pada awal tahun 1940-an.
Ayah Jim meninggal ketika Jim berumur 12 tahun.
Dia dan ibunya tinggal di sebuah pangsapuri satu bilik.
Ibu Jim cuma mampu sediakan sofa untuk dia tidur di pangsapuri itu.
Suatu hari, Jim tegur saya dan minta tolong.
Dia tanya, "Sudi temankan saya ke prom?"
Saya jawab, "Entahlah, saya tak pandai menari."
Dia balas, "Saya boleh ajar awak."
Semasa dia melamar, saya betul-betul tak tahu
dia nak sertai ujian penerbangan.
Saya tahu dia nak jadi juruterbang.
Saya ikutkan saja keputusan dia untuk jadi juruterbang jet.
Pada tahun 1962,
dia salah seorang daripada sembilan calon yang lulus ujian saringan intensif
dan jadi ahli kumpulan kedua angkasawan.
Kami ibarat 32 ekor tikus makmal yang serah diri dengan rela hati.
Itulah latihan fizikal paling mencabar sepanjang hidup saya.
Ramai orang cakap, "Hei, ini kerja gila!"
Hampir setiap hari roket meletup di Cape Canaveral.
Saya hilang ramai kawan.
Saya terpaksa hadiri banyak majlis pengebumian.
Ia tempoh sukar bagi para isteri.
Saya rasa segelintir saja yang percaya
kami akan mendarat di bulan pada hujung dekad itu.
Perang Vietnam berlanjutan.
Amerika Syarikat bergelut ketika itu.
Dengan rusuhan dan pembunuhan…
Dr. Martin Luther King ditembak mati di Memphis, Tennessee.
Perang berlanjutan.
Kita raih kekayaan, tapi miskin semangat kekitaan.
Sakan mengejar cita-cita ke bulan,
tapi jatuh tengadah di Bumi sendiri.
Saya sebahagian daripada sumbu yang membakar semangat rakyat Amerika.
Ganjarannya jauh mengatasi risiko.
PEMANDANGAN BUMI DARI APOLLO 8
Awak lebih kerap ke angkasa lepas berbanding orang lain.
Pernahkah awak rasa takut?
Tipulah kalau saya cakap yang saya tak takut.
SATU HARI DARI BULAN
Kapal angkasa Apollo dan tiga anak kapalnya
dalam perjalanan untuk menyangkal semua kepercayaan karut tentang angka 13.
Apollo 13 yang dilancarkan pada jam 13.13 hari Sabtu lalu,
mengharungi 13 April dengan lancar di angkasa lepas.
Dalam misi sebelumnya, bilik akhbar di Houston
sesak dengan kira-kira 2,500 orang koresponden.
Namun kali ini, 500 orang saja yang hadir.
Mungkin kerana sekarang, berjalan di bulan dah menjadi rutin.
Kawalan Apollo Houston bersedia untuk siaran televisyen.
Kami pergi ke Kawalan Misi untuk dengar transmisi mereka.
Lega rasanya dapat tengok muka Jim.
Okey, awak masuk Candid Camera.
Hari ini, kami akan bawa anda dari Odyssey ke Aquarius,
kenderaan pendaratan.
Saya berdiri dalam keadaan kepala di lantai apabila masuk ke LM.
Apakah fungsi LM sebenarnya?
Ia kenderaan yang digunakan untuk bawa angkasawan turun ke permukaan bulan.
Dua angkasawan akan masuk ke LM dengan merangkak melalui terowong ini.
Selepas berpisah daripada modul perintah dan khidmat,
mereka akan turun ke permukaan bulan.
Sekarang, saya tengok ke luar tingkap kanan
dan tak jauh dari sini, saya boleh nampak destinasi yang dituju.
Makin lama, nampak makin besar.
Alat perakam pita inilah yang setia menemani kami
dalam penerbangan kami ke bulan.
Kami, kru Apollo 13,
mengucapkan selamat sejahtera dan selamat malam.
Penerbangan Apollo 13 terus berjalan lancar.
Periksa penujah C-4.
Okey, Jack. Pengecasan bateri B dah dihentikan.
Sebelum tidur, kami buat senarai semak yang terperinci.
Terima. Kami nampak.
Kami nak tutup log hari itu.
13, ada satu lagi item yang kamu kena periksa.
Kami nak kamu hidupkan tangki kriogenik.
PENGGERA UTAMA
Okey, Houston. Ada masalah.
Ini Houston. Sila ulang.
Houston, ada masalah.
Voltan bas B utama kurang.
Sedia, 13. Kami sedang periksa.
Menurut kru, voltan bas B utama kurang.
Tinggi betul kadar denyut jantung salah seorang kru.
Nampak macam 189.
Biar betul?
Sebab letupan itu.
Pada mulanya, kami ingat kena langgar dengan meteor.
Satu letupan besar berlaku sehingga butang Amaran menyala.
Bacaan tangki oksigen kedua sifar. Awak terima?
Biar betul?
Saya tak faham. Saya tak…
- Bacaan tangki oksigen pertama pun sama? - Tak.
Sejujurnya, data itu tak masuk akal.
Kami masih tak tahu situasi sebenar.
Ada apa-apa petunjuk untuk mereka? Kerosakan instrumen atau masalah lain?
Houston.
Saya intai ke luar hac dan nampak ada kebocoran.
Ada sesuatu dilepaskan ke ruang angkasa.
Nampak macam gas.
Oh, Tuhan.
Ini laporan khas tentang Apollo 13.
Kapal angkasa Apollo 13 mengalami kerosakan elektrik yang serius.
Jim Lovell dan Fred Haise dengar letupan yang kuat.
Mereka juga nampak bahan api,
oksigen dan nitrogen, bocor ke ruang angkasa,
dan tolok gas-gas itu menunjukkan bacaan sifar.
Ketika itu kami kata, "Roket ini takkan bertahan.
Kami akan kehabisan oksigen."
Houston, terima?
Ya, diterima.
Kami sedang cari penyelesaian terbaik.
Saya nak maksimumkan penggunaan kriogen.
…pulang secepat mungkin…
…tiada pilihan selain meneruskannya.
Kita mungkin kehilangan…
Okey, semua. Bawa bertenang.
Jangan keruhkan lagi keadaan dengan membuat sebarang andaian.
Matilah kami.
Kami berada 200,000 batu dari Bumi.
Kira-kira 50,000 batu dari permukaan bulan.
Kami buat kesimpulan
ada letupan berlaku di dalam kapal angkasa itu.
Dua sel bahan api di luar talian dan itu sistem janaan kuasa utama kami.
Sel bahan api terakhir hampir habis.
Kurang dua jam dari sekarang.
Itu paling lama.
Dua sel bahan api di luar talian. Misi terpaksa dibatalkan.
Apollo 13 kini dua pertiga perjalanan ke bulan,
200,000 batu dari Bumi,
walaupun dalam mod kecemasan,
lebih efisien untuk mengorbit bulan dan pulang ke Bumi
daripada patah balik serta-merta.
Tugas kami pada masa itu ialah memulakan pemindahan teratur
dari modul perintah ke Modul Lunar.
Semua pengawal penerbangan.
Minta sesiapa kira kuasa minimum di dalam LM untuk kelangsungan hidup.
Peluangnya tipis.
Kolonel Stafford bercakap bagi pihak naib presiden.
Helo, Tuan Naib Presiden.
Terukkah?
Kami dah aktifkan Modul Lunar sebagai bot penyelamat.
Syukurlah ada LM.
Ya, awak dah cakap.
Ia akan bekalkan air, oksigen dan bekalan elektrik.
Kami akan turunkan modul perintah sekejap lagi.
Situasi agak kritikal, tapi kami sedang cuba sedaya upaya.
Situasi panik dan tegang menyelubungi Kawalan Misi di Houston.
Angkasawan Jim Lovell dan Fred Haise kini berada di dalam Modul Lunar Aquarius
bagi mendapatkan kuasa elektrik dan oksigen untuk terus hidup.
Pengaktifan 20.
Bunyinya memang senang,
tapi ia tak sama macam hidupkan suis di rumah.
Kami tak pernah hidupkan Modul Lunar dalam situasi ini
atau terfikir untuk matikan modul perintah sepenuhnya.
- EECOM. - Teruskan.
Okey, kami dah dapat julat masa.
Kita ada kira-kira 15 minit.
CAPCOM.
Bekalan kuasa akan putus dalam 15 minit.
Kru cuma ada 15 minit untuk hidupkan Modul Lunar.
Kami perlukan 20 minit.
Kita dah tak banyak masa.
Fred, bekalan kuasa modul perintah cuma tinggal
kira-kira 15 minit.
Terima kasih, Jack.
Fred Haise masih cuba menghidupkan Modul Lunar.
Okey, bertenang!
Angkasawan kita makin resah.
Seorang cuba tenangkan situasi sambil hidupkan LM.
13, kamu berdua cakap serentak. Seorang demi seorang.
Paling penting, dia mesti pindahkan data navigasi
dari modul perintah ke Modul Lunar sebelum bekalan kuasa habis.
Tolong periksa aritmetik saya sekali lagi.
Tiga atau empat minit.
Pemindahan data itu haruslah sempurna.
Saya sangat takut tersalah sebut nombor.
Tiga, lima, enam, enam, sembilan.
Satu, enam, tiga, empat, dua.
Aquarius ialah tiga, kosong, dua, dua, enam.
Tiga, empat, lima, sembilan, dua.
Kosong, satu, satu, tujuh, sembilan. Habis.
Macam mana aritmetik?
Kami sedang periksa.
Aquarius, aritmetik kamu tepat. Kami dah dapat data LM yang lengkap.
Kami masih hidup dan bernafas.
Houston, Aquarius.
Teruskan, Aquarius.
Odyssey dah dimatikan sepenuhnya sekarang.
Itu yang kita mahukan, Jim.
Kami bergelut.
Kami dah pilih satu laluan, tapi kami tak tahu sama ada
ia laluan yang betul atau sebaliknya, sehingga di satu titik.
Kami ibarat telur di hujung tanduk.
Drama angkasa lepas paling epik.
Selepas letupan misteri malam tadi,
Apollo 13 masih dalam perjalanan ke bulan,
tapi misinya berubah secara drastik.
Misinya bukan lagi menurunkan angkasawan ke permukaan bulan,
tapi membawa pulang semua angkasawan dengan selamat.
Puan okey hari ini?
Saya okey. Terima kasih.
- Helo? - Helo, Marilyn. Saya Ken.
Hai, Ken. Saya betul-betul risau.
Apa situasi pagi ini? Anak-anak saya belum bangun.
Mereka tak tahu apa-apa. Mereka tidur sebelum semua itu terjadi.
Apa saya nak jawab nanti?
Sekarang, mereka dalam perjalanan pulang.
Mungkin awak dah tidur masa itu.
Saya tidur pukul 4.00 dan terjaga pukul 5.00 pagi tadi.
Saya tak boleh tidur.
Saya dengar berita di TV, tapi bukan semuanya betul.
Peluangnya sangat tipis
untuk Lovell, Haise dan Swigert pulang ke Bumi dengan selamat.
Saya baru tengok Jim di Kawalan Misi.
Kemalangan itu berlaku dalam masa saya tinggalkan NASA
sehinggalah saya tiba di rumah.
Kami tonton ulasan tentang situasi itu di TV.
Akibat letupan itu, banyak serpihan kapal angkasa
bersebaran di sekeliling mereka
sehingga menghalang pandangan untuk jajar kedudukan…
Sepuluh peratus saja peluang untuk dia pulang.
Saya tak nak jumpa sesiapa pun.
Rumah saya sesak sesesak-sesaknya.
Satu-satunya tempat untuk saya menyendiri adalah di bilik air saya.
Saya melutut dan berdoa.
Pada pendapat awak, sekritikal manakah situasi sekarang?
Saya rasa situasi ini sangat kritikal.
Mungkin inilah situasi paling kritikal yang kami pernah hadapi
sepanjang program penerbangan ke angkasa lepas.
Angkasawan kita selamat?
Mereka dalam keadaan selamat
kerana buat masa sekarang, kami berjaya menstabilkan situasi
dan kami komited untuk kekalkan kestabilan itu
dan bawa mereka pulang.
Situasi di bilik kawalan sangat tegang.
Okey, semua. Kita ada banyak masalah jangka panjang.
Masalah LM sebagai bot penyelamat.
Mereka sedang berbincang
tentang bahan guna habis yang ada di dalam kapal angkasa itu.
Bekalan kuasa elektrik, air…
Bekalan oksigen, air dan kuasa elektrik cukup untuk dua hari saja,
tapi perjalanan pulang akan makan masa empat hari.
Kami perlu cari jalan untuk jadikan bot penyelamat itu
sebagai kenderaan penyelamat.
Kami tahu kami dalam masalah besar.
Modul Lunar direka untuk tampung dua orang saja…
sedangkan kami bertiga, dan berada 90 jam dari Bumi.
Aquarius, Houston. Terima?
Okey, jelas dan terang.
Samalah. Kami masih fikirkan langkah seterusnya.
Moga-moga semuanya selamat.
KAWALAN MISI, HOUSTON
Kami dapat tahu sekumpulan angkasawan sedang melakukan simulasi
di Pusat Pesawat Bermanusia,
cuba meniru situasi semasa di angkasa lepas.
Kru pengganti, termasuk Ken Mattingly, yang patut sertai misi itu,
berjaga sepanjang malam, memerah otak.
CAPCOM.
Apabila makin dekat dengan bulan,
kami perlu buat keputusan penting
tentang halaju perjalanan pulang ke Bumi.
BILIK PENILAIAN MISI
Kami mesti cari jalan untuk meminimumkan penggunaan kuasa, air…
Kami terpaksa cari penyelesaiannya dalam masa beberapa hari saja.
Kami mesti berfikir di luar kotak dan melangkaui semua sempadan.
Ini Kawalan Apollo.
Keputusan dah dibuat untuk aktifkan pembakaran sistem pendorongan menurun.
Rancangannya, kita akan guna sistem pendorongan turun Modul Lunar,
iaitu enjin besar LM,
untuk menggerakkan semua bahagian kapal angkasa
ke halaju lebih tinggi semasa ia mengelilingi bulan
dan tiba di Bumi sehari lebih awal.
Mereka akan mengelilingi bulan
pada pukul 9.00 malam ini Zon Waktu Timur
dan pembakaran itu akan memendekkan masa perjalanan ke Bumi.
Oleh itu, mereka boleh tiba sehari lebih awal
dan tempoh itu boleh menentukan hidup dan mati mereka.
Helo. Susahnya hati saya.
Rancangannya, kami akan lakukan pembakaran sejauh 800 kaki.
Ya.
Maklumkan perkembangannya, okey?
Ibu tak nak saya tahu situasi yang berlaku ketika itu,
jadi saya pergi ke sekolah macam biasa.
Tiba-tiba, semua budak kerumun saya.
"Mereka akan selamatkah?"
Ada seorang budak lelaki cakap, "Kasihannya, ayah awak akan mati."
Saya tak boleh tahan dan terus pulang ke rumah.
Semua kawan baik ibu saya ada di bawah,
berkumpul di ruang tamu bersama-sama Paderi Raish.
Mereka berdoa beramai-ramai.
Saya langsung tak endahkan mereka, hempas pintu dan terus keluar.
Ibu saya kejar saya.
Dia menangis sambil pujuk saya,
"Mereka akan cari jalan untuk pulang.
Ayah dan Kawalan Misi akan cari jalan untuk pulang."
Kami makin dekat dengan bulan.
Apollo 13 kini berada 421 batu nautika di atas permukaan bulan.
Houston?
Teruskan, Aquarius.
Kami dah masuk dalam bayang-bayang bulan.
Matahari hampir terbenam dan bintang-bintang mula kelihatan.
Tengok bintang-bintang itu.
Saya rasa ramai orang tak tahu yang tiada waktu malam di angkasa lepas.
SUARA JACK SWIGERT
Waktu siangnya 24 jam sehari
kerana tiada apa-apa antara kita dan matahari.
Selepas masuk bayang-bayang bulan, itulah malam pertama kami.
Mungkin selepas tiga hari bermandikan cahaya matahari,
kilauan bintang di situ nampak luar biasa cerah.
Selamat petang, semua.
Di ruang angkasa yang suram dan sunyi ini, ada satu babak tergantung.
Kapal angkasa Apollo 13 yang lumpuh sedang mengelilingi bulan,
cuba pulang ke Bumi secepat mungkin.
Bekalan air, oksigen dan elektrik sangat terhad,
sedangkan perjalanan tiga hari lagi.
BATU NAUTIKA DARI BUMI
Jam menunjukkan satu jam tujuh minit sebelum pembakaran.
Kami cakap, "Wah, tengoklah itu!"
Permukaan bulan yang berceranggah nampak pelik dan menakutkan.
Bukan macam bulan yang semua orang nak kunjungi.
Saya nampak Gunung Marilyn dari sini.
Di atas sana, kita boleh nampak Bumi seadanya.
Sebuah planet kecil yang sangat cantik.
Kalau tutup dengan ibu jari, Bumi akan terlindung sepenuhnya.
Saya tiba-tiba terfikir, "Seluruh hidup aku,
keluarga dan kawan-kawan aku ada di planet kecil itu."
Alihkan ibu jari dan cakap, "Aku mesti balik ke sana."
Simpan kamera dan bersedia untuk pembakaran.
Kita cuma ada satu peluang.
Jam kira detik menunjukkan 49 minit sebelum pembakaran.
Media seluruh dunia terpinga-pinga apabila krisis Apollo 13 melanda,
tapi keadaan berubah dalam sekelip mata.
Sekarang, insiden itu dilaporkan dalam semua bahasa.
RAI TV ITALI
Seorang wartawan terlepas krisis ini.
Pada tengah hari Isnin, dia bosan tulis tentang misi Apollo 13
dan terbang ke Mexico untuk bercuti.
Sejurus kembali, dia tanya, "Saya terlepas apa-apakah?"
Peter, hulurkan model itu.
- Okey. - Model itu.
Laporan terkini dari Apollo 13.
Suasana hening sementara kru sibuk melakukan persiapan terakhir
sebelum pembakaran untuk bawa mereka pulang ke Bumi.
Pertama, satu-satunya enjin yang masih berfungsi ialah enjin ini.
Enjin pendorongan turun Modul Lunar.
Sistem enjin pendorongan turun LM yang patut bantu mereka mendarat di bulan
akan digunakan untuk memendekkan masa perjalanan
supaya bekalan kuasa elektrik tak habis.
Kita mesti ingat.
Mereka tak pernah merancang
untuk guna sistem ini bagi melakukan olah gerak ini.
JURUTERA KAWALAN LM 16
Kalau enjin mati atas sebab tertentu semasa pembakaran…
Semua orang yakin ia akan berjaya.
Kami ada dua kapal angkasa yang tak sepatutnya disambungkan
dan digerakkan macam itu.
Hasilnya, jika berjaya,
mencerahkan peluang mereka untuk pulang dengan selamat.
Pengarah Penerbangan Gene Kranz
akan buat keputusan bila-bila masa saja.
Pengawal penerbangan, apa keputusannya?
Kebenaran untuk pembakaran.
- RETRO? - Mula.
- GUIDO? - Mula.
- Panduan? - Mula.
- Kawalan? - Mula.
- TELMU? - Mula.
Okey.
CAPCOM, mulakan pembakaran.
COM, ambil alih.
Sepuluh saat lagi.
Aquarius, Houston. Habis.
Teruskan, Houston.
Jim, mulakan pembakaran.
Mulakan pembakaran.
Terima. Mulakan pembakaran.
Itu enjin terakhir kami.
Kalau enjin itu rosak, habislah kami.
- Pencucuhan bermula. - Terima.
Enjin dihidupkan.
TUJAH
Pembakaran 40 peratus.
Terima, Kawalan.
- Nampak okey. - Terima.
Seratus peratus.
Terima.
Pendikit 100 peratus.
Tiga minit selepas pembakaran.
Macam mana, Panduan?
Bacaan TCP agak tinggi.
Betul.
Perhatikan bacaannya.
Peringatan, CAPCOM. Matikan pengatur pendorong turun satu.
Dimatikan, tuan.
Sepuluh saat lagi.
Tutup.
Pembakaran berjaya.
Syabas, Aquarius.
Komander Jim Lovell melaporkan penutupan.
Enjin dimatikan. Tempoh penerbangan 79 jam 32 minit.
Pembakaran itu berjalan lancar.
Saya betul-betul kagum dengan kelancaran prosedur ini,
terutamanya cara Kawalan Misi dan angkasawan kawal situasi.
Syabas, Aquarius.
Kami nak matikan enjin secepat mungkin.
Terima. Baiklah.
Lovell minta izin untuk matikan hampir semua instrumen secepat mungkin
untuk meminimumkan penggunaan kuasa elektrik.
Selepas pembakaran selesai,
kami yakin mereka akan pulang dengan selamat,
tapi belum ada kepastian.
Tahap sasaran semasa enjin dimatikan mesti sekurang-kurangnya 14 ampere.
Bersamaan beberapa biji mentol lampu.
KUASA PENDORONGAN TURUN
AMPERE
Banyak pertukaran perlu dibuat.
Tutup kipas dan pemanas.
PEMANAS
KIPAS KABIN
Suasana jadi hening. Ketika itu, fikiran saya menerawang.
Saat yang sukar.
Kali kedua saya terbang ke bulan dan datang sedekat itu.
Itu peluang terakhir saya untuk jejakkan kaki di bulan.
Misi Apollo 13 untuk mendarat di permukaan bulan
dibatalkan, dipadamkan dan dilupakan.
Rancangannya, enjin akan dimatikan.
Mereka hanyut dalam laluan penerbangan sehingga pagi Jumaat.
TIGA HARI DARI BUMI
Nasib Apollo 13 di angkasa lepas masih tidak ketahuan.
Di Pusat Kawalan Pesawat hari ini,
sepasukan pengawal penerbangan dari Kawalan Misi
sedang memerah otak mencari jalan bagi menyelesaikan masalah.
Salah satunya ialah udara untuk mereka bernafas.
Kru lemas.
Karbon dioksida meracuni atmosfera di dalam kapal angkasa.
Mereka reka sistem untuk meneutralkan karbon dioksida dalam udara.
Kami cadangkan guna tisu basah
atau cebisan stoking dan sumbat ke dalamnya.
Atau kamu boleh ronyokkan pita. Habis.
Berhasil buat masa ini, tapi tiada jaminan ia terus berhasil.
Mampukah ia bertahan untuk dua hari setengah lagi
sehingga ia terhempas di Pasifik?
Lebih banyak masalah menanti angkasawan kita.
Laporan terkini mengatakan ribut tropika Helen
menghampiri tapak pendaratan di Pasifik dan semakin mengganas.
Itulah pendapat kami tentang penerbangan Apollo 13.
Mungkin misi ini dah disumpah sejak awal lagi
dan angkasawan kita masih dalam bahaya.
Apa pun, kami masih hidup.
Kami teruskan mengecas.
Ada satu lagi maklumat penting untuk pasukan sistem kru.
Mereka tak perlu letak peti sejuk di sini.
Saya baru keluarkan hot dog dan ia masih beku.
Okey. Terima, Jim.
Nampaknya, suhu di dalam kabin modul perintah agak rendah sekarang.
Bacaannya 38 darjah Fahrenheit.
Makin lama, makin sejuk.
Air menitis dari dinding dan tingkap.
Kami tiada pakaian yang sesuai untuk panaskan badan.
Ada sesiapa tidur di dalam modul perintah sekarang, Jim?
Negatif, Joe.
Cuaca terlalu sejuk. Fred ada di sebelah kanan saya.
38 darjah Fahrenheit sangat sejuk. Lebih sejuk berbanding malam tadi.
Jim dah tidurkah? Awak tahu?
Tak…
- Dia masih berjaga? - Biar saya beritahu visual sekarang.
Jim tak tidur.
Doktor nasihatkan saya datang
dan pujuk Jim untuk berehat kerana dia tak tidur-tidur.
Saya cakap saya tak boleh datang sebab kalau saya datang,
mungkin saya akan menangis di depan semua orang.
Saya tak kuat.
Jim tentu tak rela tengok saya menangis.
Kami teringat akan keluarga masing-masing, tapi kami diamkan saja.
Kami tahu mereka berdoa untuk kami, tapi kami sibuk cari jalan pulang
supaya mereka tak perlu risau.
Semuanya baik-baik saja di Timber Cove, Jim.
Syukurlah.
Presiden Nixon meredah hujan dari Rumah Putih
ke Pusat Penerbangan Angkasa Goddard untuk tahu perkembangan terkini.
Menurut jurucakap Rumah Putih, presiden bimbang dan harap
angkasawan akan pulang dengan selamat.
DUA HARI DARI BUMI
Semasa olah gerak dipindahkan ke lajur manual,
tetapan model tujahan sistem pendorongan turun
ialah 10 peratus sepanjang pembakaran, bukan?
Ya.
Okey. Kita dah semak dan susun semula jadual sasaran, bukan?
Ada sesuatu menyebabkan kenderaan itu melencong sedikit.
Menurut data, awak mesti buat olah gerak itu.
Trajektori di luar suku untuk buat kemasukan semula.
Entah kenapa, sudut trajektori kami jadi sempit.
Kami dah dapat sudut trajektori yang betul.
Lebarnya cuma 2 1/2 darjah.
Kalau terlalu landai, kami terlepas atmosfera Bumi.
Kami akan terbang melepasi Bumi.
Kami akan patah balik ke Bumi suatu hari nanti, tapi kru dah lama mati.
Apakah masalah sebenarnya?
Kenapa?
Saya bingung.
Jim?
Situasinya sekarang, sudut terlalu landai.
Landai?
Kalau dapat data daripada kami, itu yang penting.
Apollo 13 tersasar dari laluannya.
Sekiranya angkasawan gagal tetapkan semula laluan,
ketiga-tiganya akan mati di angkasa lepas.
Kalau sudutnya tak betul,
mereka akan melantun ke ruang angkasa dan hanyut sehingga oksigen habis.
Itulah yang saya bayangkan.
Menakutkan betul. Macam manalah perasaan ayah?
Okey, Jim.
Untuk menjunam masuk, awak perlu buat pembakaran manual.
Manual?
Macam pelan kemasukan semula dalam misi Apollo 8.
Kami ingat awak lupa. Syukurlah awak masih ingat.
Tak sangka pelan itu berguna.
Satu lagi pembakaran yang belum pernah dilakukan.
Kami mesti buat pembakaran sekali lagi…
tapi komputer di luar talian. Sistem panduan tak berfungsi.
Mod pandu auto dah mati.
Kami terpaksa buat secara manual.
Gunakan Bumi sebagai sasaran,
membidik menggunakan pejera dari tingkap Modul Lunar.
Saya tahu sejurus enjin dihidupkan,
saya tak boleh kekalkan sasaran sendirian.
"Fred, cuba kekalkan sasaran."
"Saya akan cuba kekalkan sasaran."
"Jack, set masa guna jam tangan awak."
Masa pembakaran 14 saat.
Satu minit lagi.
Olah gerak ini mesti berhasil.
Kami cuma ikut gerak hati.
Saya dah sedia.
Sepuluh saat lagi.
MULA
- Pencucuhan. - Pembakaran bermula.
Tujahan nampak bagus.
7.6 kaki sesaat.
Biar betul?
Matikan enjin.
Tutup.
Okey, sekarang.
Syabas.
Itulah definisi koordinasi olah gerak cacamarba.
Ketiga-tiga angkasawan dalam perjalanan pulang ke Bumi.
Oksigen dan air semakin berkurang.
Misi ini akan dijadikan cerita ibarat.
Bumi pun ibarat sebuah kapal angkasa.
DRAMA HIDUP DAN MATI MISI KE BULAN
Kita semua angkasawan.
Oksigen dan air kita juga semakin berkurang…
tapi tiada tempat nak dituju.
Salji dah turun?
Apa dia?
Oh, salji?
Tak, belum turun lagi.
Awak boleh berjemur di pantai selepas semua ini berakhir.
Ya, seronok juga.
Kami sangat risau tentang keadaan kru.
Bacaan suhu badan Freddo, Fred Haise, sangat tinggi.
Kira-kira 40 darjah Celcius, ternyahhidrat, jangkitan saluran kencing.
Pada masa itu, kami tahu mereka sangat terdesak.
Ramalan cuaca baik untuk kemasukan semula esok.
Bertahanlah. Sekejap saja lagi.
Kurang 14 jam sebelum pulang ke Bumi.
Sejam pasti terasa bagai sehari bagi angkasawan kita.
Rasanya semua masalah untuk kemasukan esok dah diselesaikan.
Moga-moga. Esok ialah hari penentuannya.
HARI KEMASUKAN SEMULA
LM DIJADUALKAN TERHEMPAS DI PASIFIK HARI INI
Hari ini,
seluruh dunia mendoakan kepulangan kru dengan selamat.
Seisi dunia sedang mengikuti berita kepulangan Apollo 13.
Di hampir setiap bandar, orang ramai mendoakan keselamatan kru.
1.10 TENGAH HARI DOA UNTUK APOLLO 13
Puluhan ribu orang berdoa bersama Paus Paul di Gereja St Peter.
Saya tak sangka misi ini
akan beri impak sebesar itu kepada dunia.
Ini kali pertama orang seramai itu berdoa
untuk keselamatan operasi seperti ini.
SEDIA MENDARAT
Beribu-ribu orang berkumpul
di Stesen Grand Central di Bandar New York.
Walter, walaupun awak dan ramai lagi yakin mereka akan pulang dengan selamat,
saya masih rasa tak sedap hati tentang penerbangan ini.
Mereka perlukan tuah dan doa kita untuk pulang dengan selamat.
Saya intai ke luar tingkap.
Bumi semakin menghampiri macam kereta api laju.
Semuanya mesti berlaku ikut jadual. Tiada jalan lain.
Kami akan pulang.
Paradoksnya, semakin dekat mereka dengan Bumi,
semakin besar bahaya yang menanti.
Jujukan kemasukan semula ialah olah gerak yang sangat rumit,
berbeza daripada kepulangan biasa.
Kami ada Modul Lunar. Itulah bot penyelamat kami.
Modul khidmat dah rosak semasa letupan itu berlaku.
Kami ada modul perintah untuk masuk semula ke Bumi,
tapi kuasanya pula terhad.
Kami mesti pisahkan semua bahagian ini untuk bantu kru memasuki atmosfera.
Untuk kali pertama sejak kemalangan itu, modul perintah akan beroperasi sendiri.
Perisai haba modul perintah akan serap haba 5,000 darjah Fahrenheit.
Mula-mula, kru perlu hidupkan modul perintah.
Okey.
Sebelum ini, kami matikannya secara tiba-tiba.
Kami matikan semua instrumen secepat mungkin
dan kami nyaris beku untuk empat hari berikutnya.
Banyak kemungkinan yang boleh berlaku.
Helo, Aquarius. Houston. Terima?
Okey. Terima, Ken.
Okey, kita mula dari awal.
Kita mulakan dengan garis masa…
Fred Haise sedang meneliti senarai semak yang panjang dengan Kawalan Misi.
Senarai semak kemasukan biasa. Akan ada…
Dalam masa kurang dua jam, mereka mesti masuk ke modul perintah
untuk masuk semula ke atmosfera Bumi, jadi ini saat kritikal.
Aquarius. Houston.
Teruskan.
Hidupkan modul perintah.
Jack sedang masuk ke modul perintah.
Okey, Jim.
Air bertakung di merata tempat.
SUARA FRED HAISE
Kami terpaksa lap panel instrumen guna tuala untuk tengok bacaan.
Okey, pengawal penerbangan.
Jangan bising, pantau gelung. Takut pemindahan kuasa bermasalah.
Okey, tekan.
Kami mula hidupkan sistem modul perintah.
Sistem demi sistem.
Bermula dengan baris pertama sehingga keenam dan berhenti sekejap.
Kalau-kalau ada terhidu bau penebat terbakar.
PEMASA MISI 000:00:00
PEMASA MISI 140:16:29
Cantik. Nampak okey, semua.
Houston. Aquarius. Odyssey cuba hubungi.
Terima?
Odyssey. Houston, habis.
Terima?
Okey, terima.
Semua nampak okey, Odyssey.
Ken, ini Jim.
Ya, tuan.
Terima kasih banyak.
Sama-sama.
Kami akan buat apa-apa saja untuk kamu dari sini.
Terima kasih, Ken.
Mereka sedang bersiap untuk buang modul khidmat.
Kalau ada peluang, kami nak ambil gambarnya.
Apabila bersedia, kamu boleh buang modul khidmat.
Okey, baiklah.
Okey. Dah buang, Houston.
Satu bahagian kapal angkasa ini dah tiada!
Seluruh panel meletup. Rasanya dari tapak ke enjin.
Teruknya.
Susah nak percaya.
Tangki oksigen terletak di bawah perisai haba.
Apabila ia meletup, bahagian tepi modul pun tercabut.
Soalannya, apa lagi selain itu? Macam mana keadaan perisai haba itu?
…MODUL KHIDMAT DAN GAMBARKAN KEROSAKANNYA "TERUK"…
Perisai haba itu disambungkan terus ke modul khidmat
dan semua panel modul khidmat dah meletup.
Apakah kondisi perisai haba itu? Nyawa mereka bergantung padanya.
Kami sedang tunggu laporan untuk pembuangan Modul Lunar.
Mereka mesti keluar dari bot penyelamat sekarang.
Okey, sedia untuk pemisahan terakhir LM.
Berat hati nak ucap selamat tinggal kepada…
Okey, dah nampak.
Sedia.
Pembuangan LM.
Perlahan-lahan, ia hanyut.
Sedih saya melihatnya.
Selamat tinggal, Aquarius. Terima kasih.
Ada beberapa ketikanya dalam misi ini, ajal nyaris menjemput mereka.
Itulah hakikatnya. Nyawa mereka bak telur di hujung tanduk.
Kini, mereka akan masuk semula ke atmosfera Bumi.
Apa kata kita nilai secara skematik tentang bahaya yang mereka akan hadapi?
400,000 KAKI
Menjunam dari ketinggian 400,000 kaki.
Kemudian, meredah masuk ke atmosfera.
Lapan belas saat kemudian,
komunikasi akan terputus kerana atmosfera memotong gelombang radio.
Hanya pada minit ketiga dan 36 saat,
barulah komunikasi akan pulih semula.
Maksudnya sepanjang tempoh itu,
kita takkan tahu sama ada perisai haba berfungsi,
sama ada mereka masih hidup atau tekanan terlalu tinggi.
Walaupun masuk semula pada kelajuan 25,000 batu per jam,
modul itu akan terhempas pada kelajuan kurang 22 batu sejam.
Itulah keajaiban teknologi.
Tiga belas minit sebelum kemasukan semula.
Bacaan halaju 35,646 kaki per saat.
Terima.
Pengarah Penerbangan Gene Kranz mundar-mandir,
memantau status daripada pengawal penerbangannya.
Pengawal penerbangan, apa keputusannya? Terus atau tidak?
- RETRO? - Terus.
- GUIDO? - Terus.
- Panduan? - Terus.
- Kawalan? - Terus.
- TELMU? - Terus.
- Perubatan? - Terus.
- INCO? - Terus.
- AFD? - Terus.
Okey.
- Odyssey. Houston, habis. - Teruskan.
Komunikasi akan terputus dalam seminit dua lagi.
Selamat pulang. Habis.
Terima kasih.
Apollo 13 bergerak pada kelajuan lebih 25,000 batu per jam.
Ia terlindung oleh matahari sekarang,
menjunam ke arah satu titik kecil di Lautan Pasifik.
Terima kasih kepada semua di bawah sana atas usaha dan pertolongan anda.
Kami bangga dapat sertai misi ini.
Kawalan Apollo, Houston. Kita baru putus hubungan dengan Apollo 13.
Kami dah buat yang terbaik.
SUARA GENE KRANZ
Kira detik.
Suasana jadi sunyi sepi.
Semua orang diam.
Bertemankan data yang diberikan.
Semua yang dilakukan sepanjang misi bermain dalam fikiran,
"Betulkah apa aku buat?"
Itu saja yang mereka fikir.
Sudut lebih landai berbanding jangkaan kita.
Pada masa ini, tiada sesiapa boleh buat apa-apa
kecuali menunggu mereka menembusi pinggir atmosfera Bumi.
Sekarang, kita semua hanya mampu berdoa.
Suasana sunyi sepi sampai boleh dengar bunyi pin jatuh.
BATU NAUTIKA DARI BUMI
Kami hanya mampu berserah.
Keyakinan tak menjamin apa-apa.
BATU NAUTIKA DARI BUMI
Daya G Apollo 13 patut berada pada tahap maksimum sekarang.
20 SAAT SEBELUM KOMUNIKASI PULIH
Kurang 30 saat lagi.
Kami akan cuba hubungi Apollo 13.
Komunikasi Apollo 13 sepatutnya dah pulih sekarang.
Kami masih menunggu sebarang laporan perolehan.
Odyssey, Houston. Sedia.
- Dah dapat laporan perolehan ARIA? - Belum.
Okey.
Pada masa ini, tiada sesiapa tahu nasib Apollo 13.
Odyssey, Houston?
Mereka patut jawab.
Komunikasi patut pulih seminit 15 saat lalu.
Untuk kali pertama sepanjang misi itu,
timbul keraguan dalam diri semua orang
yang mungkin ketiga-tiga mereka terkorban.
Kami tertunggu-tunggu.
Dia mesti balik.
Saya tak boleh hidup tanpa dia.
Okey, Joe.
Okey. Terima, Jack.
- Itu mereka! - Itu pun mereka!
Ketiga-tiga payung terjun dibuka. Dengar sorakan itu!
Kamu masuk TV.
Mereka berjaya.
MEREKA BERJAYA! ANGKASAWAN YANG GAGAH BERANI…
Odyssey, Houston.
Masuk saluran perdana. Nampak hebat.
Mereka dah mendarat dan saya lewat lima saat saja.
Tak lebih daripada lima saat!
Mereka dah mendarat.
Akhirnya.
Saya rasa misi Apollo 13 ialah pencapaian besar ikhtiar hidup.
Peluangnya sangat tipis.
Saya bangga jadi sebahagian daripada pasukan misi itu.
Hari ini, plak Apollo 13
baru saja disematkan di dinding Bilik Kawalan Misi.
Ironinya, pada plak itu tertulis, "Dari bulan, kita belajar."
Ex luna, scientia.
Ia satu proses pembelajaran.
Belajar untuk terus hidup.
Semua orang bersorak gembira.
Masing-masing buka botol champagne. Saya pun minum sikit hari itu.
Menakjubkan.
Saya tak pernah rasa selega itu.
Apakah persediaan awak dalam menghadapi situasi sekritikal itu?
Tak, saya tak pernah alami situasi macam itu
dan saya tak nak alaminya lagi.
Saya takkan lupa perasaan yang saya rasa pada masa itu sampai bila-bila.
Sepanjang empat hari itu, saya tak tahu nasib saya.
Angkasawan Apollo 13 pulang ke Houston malam tadi,
disambut dengan meriah oleh saintis kawalan darat
yang selamatkan mereka daripada bencana di angkasa lepas.
Saya tak senang duduk selagi tak jumpa dan peluk ayah.
Saya tak percaya ayah selamat selagi tak jumpa ayah di depan mata.
Pengalaman ini mengajar kami untuk lebih menghargai hidup.
Kami sangat bersyukur.
Pulang.
Kami baru tersedar.
Barulah kami sedar semua yang berlaku.
Ada masanya, kami fikir yang kami takkan pulang dengan selamat.
SELAMAT PULANG! "APOLLO 13"
Saya masih ingat kira-kira setahun setengah yang lalu,
dalam misi perjalanan pulang Apollo 8, kami tengok Bumi
dan itulah satu-satunya destinasi yang ingin kami tuju.
Satu-satunya tempat untuk kita di alam semesta yang luas ini.
Antara semua sambutan kepulangan, inilah sambutan paling bermakna
kerana tanpa mereka semua, saya takkan berdiri di sini malam ini.
Apakah implikasi kemalangan ini terhadap Apollo 13…
Ramai orang tanya saya, "Awak rasa misi Apollo 13 gagal?"
Kalau kita ukur kejayaan dan kegagalan
berdasarkan pencapaian objektif awal sesebuah misi,
maksudnya misi Apollo 13 gagal.
Namun, Apollo 13 capai sesuatu
yang tak pernah dicapai dalam sejarah peradaban manusia.
Yang untuk suatu ketika, seluruh dunia bersatu hati.
Menghulurkan sokongan dan mengirimkan doa dari segenap pelosok dunia.
Kalau kita ukur dari sudut itu,
maksudnya misi Apollo 13 sangat berjaya
kerana mampu menyatukan umat manusia.
PADA JARAK 248,655 BATU DARI BUMI, KRU APOLLO 13
PEGANG REKOD PENGEMBARAAN YANG PALING JAUH DARI BUMI.
DUA BULAN SELEPAS PULANG,
SIASATAN MENDAPATI BAHAWA KESILAPAN MANUSIA
SEMASA PENYELENGGARAAN SEBELUM PENERBANGAN MEROSAKKAN SALAH SATU TANGKI OKSIGEN.
PADA 13 APRIL, 55 JAM 54 MINIT DALAM PENERBANGAN,
SEBUAH LETUPAN BESAR BERLAKU AKIBAT KEROSAKAN ELEKTRIK.
JIM TUNAIKAN JANJI DIA KEPADA MARILYN.
APOLLO 13 IALAH PENERBANGAN TERAKHIR DIA KE ANGKASA LEPAS.
Saya jarang toleh ke belakang.
Kalau takut nak pandang ke depan, kita akan terlepas manisnya kehidupan.
Pengalaman terbang ke angkasa lepas, menyaksikan Bumi yang sebenar…
dan sedar betapa beruntungnya kita…
Macam bola hiasan pokok Krismas warna biru dan putih,
tergantung dalam kegelapan.
Kita tak nampak bandar-bandar.
Kita tak nampak garis sempadan.
Kita hanya nampak Bumi yang sebenar.
Sebuah oasis yang indah di tengah-tengah cakerawala.
MARILYN L. LOVELL DALAM KENANGAN 1930 - 2023
Terjemahan sari kata oleh Saffura